《分题得西湖送张亚参公实还浙》
明代·倪岳

西湖清，湖波万顷㴠空明。鸢鱼鸥鹭自出没，芙蓉杨柳交敷荣。

丰乐楼前画船里，散满丰年弦管声。李相遗功存六井，苏守新堤直如绠。

善政应垂千载名，岂为游歌乐风景。使君清操西湖同，使君作宦西湖东。

十年惠泽被民物，湖水迢迢宁有穷。来朝曾踏湖边雪，归去重看湖上月。

好挽天河一问津，星槎早与西湖别。

作者简介：倪岳（1444年—1501年）明代大臣。字舜咨，上元（今江苏南京）人，祖籍浙江钱塘。倪谦之子。好学能文，通晓经世之务。天顺八年（1464年）进士，授编修。成化中，累迁为礼部右侍郎。弘治中，官礼部尚书，历南京吏、兵二部尚书，还为吏部尚书，弘治十四年（1501年）十月，倪岳去世，享年五十八岁。著有《青溪漫稿》。